અમદાવાદ: અમદાવાદ શહેરના ‘હેરિટેજ સિટી’ના દાવાની ચકાસણી કરવા ચાલુ મહિનાના અંત સુધીમાં યુનેસ્કોનું પ્રતિનિધિમંંડળ શહેરની મુલાકાતે આવી રહ્યું છે. અમદાવાદ પાસે ૬૦૦ વર્ષનો ઐતિહાસિક વારસો તો છે, પરંતુ વારસાનું જતન કરી શકાયું નથી. તંત્રની ગુુનાઇત બેદરકારીથી પોળ વિસ્તારનાં પુરાતન શૈલીનાં મકાનો એક પછી એક કોમર્શિયલ ગોડાઉનમાં ફેરવાતાં જાય છે તો પ્રાચીન સ્થાપત્ય તો દબાણના રાફડા હેઠળ એવાં ઢંકાઇ ગયાં છે કે ખુદ તંત્રને શોધવા જવું પડે તેવી કરુણ સ્થિતિ સર્જાઇ છે. કેટલાક સ્થાપત્યની અંદર કુટુંબોનો વરસાટ હોઈ તેઅો શહેરના ગૌરવશાળી અતીતની અૈસી કી તૈસી કરીને કપડા સુકવી રહ્યા છે.